
REFERAT DE APROBARE A PROIECTULUI DE HOTĂRÂRE 
privind aprobarea Planului Urbanistic Zonal – „Centru Pedagogic WALDORF”, str. Uranus nr. 14, Timișoara

Proiect emis la solicitarea beneficiarului Municipiul Timişoara – în baza HCL 345/2018 şi HCL 52/2020, solicitant/ utilizator Fundatia Rudolf Steiner, de înaintare în Plenul Consiliului Local al Municipiului Timişoara a documentaţiei de urbanism Plan Urbanistic Zonal „Centru Pedagogic WALDORF”, str. Uranus nr. 14, Timișoara documentaţie elaborată după obţinerea Certificatului de urbanism nr. 498/19.02.2019.

1. Descrierea situaţiei actuale
Terenul reglementat în cadrul documentaţiei Plan Urbanistic Zonal „Centru Pedagogic WALDORF”, str. Uranus nr. 14, Timișoara este este amplasat în partea de sud a Municipiului Timişoara, în intravilan, la limita dintre cartierele Soarelui si Calea Martirilor, teritoriu delimitat la nord – est de Aleea Cristalului, la sud –est de str. Uranus, la sud de Parcul Lidia, la nord – vest de Aleea Sănătăţii.

2. Schimbari preconizate şi rezultate aşteptate
Prezentul PUZ „Centru Pedagogic WALDORF”, str. Uranus nr. 14, Timișoara propune dezvoltarea unei zone de instituţii publice – extinderea ansamblului Centrului Pedagogic Waldorf şi amenajarea spaţiului aferent.

3. Alte informatii 
[bookmark: _Hlk21953722]În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru Planul Urbanistic Zonal „Centru Pedagogic WALDORF”, str. Uranus nr. 14, Timișoara a fost obţinut Certificatul de Urbanism nr. 498/19.02.2019, respectiv Avizul favorabil al Arhitectului Şef nr. 05/30.01.2020, precum şi Decizia de încadrare nr. 89 din 21.08.2019 a Agenţiei pentru Protecţia Mediului Timiş prin care anunţă ca planul nu necesită evaluare de mediu şi se adoptă fără aviz de mediu;

4. Concluzii
Având în vedere prevederile legale expuse, proiectul de hotărâre privind aprobarea Planului Urbanistic Zonal „Centru Pedagogic WALDORF”, str. Uranus nr. 14, Timișoara, beneficiar Municipiul Timişoara – în baza HCL 345/2018 şi HCL 52/2020, solicitant/ utilizator Fundatia Rudolf Steiner, îndeplineşte condiţiile pentru a fi supus analizării şi dezbaterii plenului consiliului local.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

